**LĪGUMS Nr. 8.15/811**

**par bezpilota lidaparāta ar papildierīcēm iegādi zivju resursu uzraudzībai un**

**aizsardzībai Rēzeknes novada ūdenstilpēs**

Rēzekne 2015.gada 27.oktobrī

**Rēzeknes novada pašvaldība**, turpmāk – **Pircējs**, no vienas puses, un **sabiedrība ar ierobežotu atbildību „Diference”**, turpmāk – **Pārdevējs**, no otras puses, abas kopā un katra atsevišķi turpmāk arī **Puses** vai **Puse**, pamatojoties uz iepirkuma „**Bezpilota lidaparāta ar papildierīcēm iegāde zivju resursu uzraudzībai un aizsardzībai Rēzeknes novada ūdenstilpēs**” (identifikācijas Nr. RNP 2015/20) rezultātiem, noslēdz šādu līgumu, turpmāk – **Līgums**:

1. LĪGUMA PRIEKŠMETS UN LĪGUMA SUMMA

1.1. Saskaņā ar Līguma noteikumiem, Tehnisko piedāvājumu (Līguma pielikums Nr.1) un Finanšu piedāvājumu (Līguma pielikums Nr.2), Pārdevējs pārdod un piegādā bezpilota lidaparātu, marka: **DJI**, nosaukums: **Inspire 1**, ar papildierīcēm, turpmāk – **Prece**, bet Pircējs pieņem Preci un samaksā par to.

1.2. Preces cena bez pievienotās vērtības nodokļa, turpmāk – Līguma summa, ir **EUR 3495,00** (trīs tūkstoši četri simti deviņdesmit pieci *euro*, 00 centi). Pievienotās vērtības nodoklis, turpmāk – PVN 21% – EUR 733,95 (septiņi simti trīsdesmit trīs *euro*, 95 centi). Līguma summa kopā ar PVN sastāda EUR 4228,95 (četri tūkstoši divi simti divdesmit astoņi *euro*, 95 centi). Līguma summā ir iekļautas visas izmaksas, kas saistītas ar Līguma izpildi.

1.3. Preci Pārdevējs piegādā **30** (trīsdesmit) **dienu laikā** no Pircēja rakstiskā paziņojuma saņemšanas par Zivju fonda finansējuma piešķiršanu.

2. NORĒĶINU KĀRTĪBA

2.1. Pircējs samaksā Līguma summu 10 (desmit) darbdienu laikā pēc Preces piegādes un Pārdevēja rēķina saņemšanas. Pievienotās vērtības nodoklis tiek piemērots saskaņā ar spēkā esošajiem normatīvajiem aktiem.

2.2. Par samaksas dienu tiek uzskatīta diena, kad Pircējs veicis pārskaitījumu uz Pārdevēja norādīto bankas kontu.

3. PRECES PIEGĀDE, NODOŠANA UN PIEŅEMŠANA

3.1. Pārdevējs piegādā Preci pēc Pircēja adreses Līguma 1.3.punktā noteiktajā termiņā.

3.2. Pārdevējs nodod un Pircējs pieņem Preci, parakstot divpusēju pieņemšanas – nodošanas aktu, turpmāk – **Akts**. Vienlaicīgi ar Preces nodošanu, Pārdevējs iesniedz ar Preces kvalitāti saistītos dokumentus un ekspluatācijas instrukciju.

3.3. Pirms Akta parakstīšanas Pircējs pārbauda Preces atbilstību Līguma noteikumiem un Tehniskajam piedāvājumam un paraksta Aktu vai atdod to Pārdevējam neparakstītu, rakstveidā norādot tā neparakstīšanas iemeslus. Atteikumā parakstīt Aktu Pircējs norāda konstatētās nepilnības.

3.4. Pirms Līguma 3.3.punktā minētās pārbaudes veikšanas par Akta iesniegšanas faktu Pircējam Puses uz tā izdara attiecīgu atzīmi.

3.5. Pārdevējs novērš nepilnības uz sava rēķina Pušu noteiktajā termiņā. Ja Puses nespēj panākt vienošanos par konstatēto nepilnību novēršanas termiņu, Pārdevēja pienākums ir novērst konstatētās nepilnības 10 (desmit) darbdienu laikā no atteikuma parakstīt Aktu saņemšanas dienas.

3.6. Pircējs neparakstītu Aktu un atteikumu parakstīt Aktu, kurā ir norādīti Akta neparakstīšanas iemesli, nosūta Pārdevējam 3 (triju) darbdienu laikā no Akta saņemšanas. Ja minētajā 3 (triju) darbdienu termiņā Pircējs nav parakstījis Aktu, kā arī nav nosūtījis Pārdevējam neparakstītu Aktu un atteikumu parakstīt Aktu, uzskatāms, ka Prece ir pieņemta 5.(piektajā) darbdienā no Akta iesniegšanas dienas Pircējam.

3.7. Ja Puses nevar vienoties par Preces atbilstību Līguma noteikumiem un Tehniskajam piedāvājumam, proti, Pusēm ir domstarpības par Pircēja izvirzītajām pretenzijām par Preces neatbilstību, tās pieaicina neatkarīgu ekspertu atzinuma sniegšanai. Par pieaicināmo ekspertu atzinuma sniegšanai Puses vienojas ar nosacījumu, ka pieaicinātais neatkarīgais eksperts būs vispāratzīts lietpratējs (speciālists) jomā, par kuru Pusēm ir radušās domstarpības. Ar eksperta pieaicināšanu saistītos izdevumus sedz tā Puse, uz kuras viedokļa nepamatotību domstarpību gadījumā norāda eksperta atzinums.

3.8. Risks par Preces saglabāšanu pāriet uz Pircēju no Akta parakstīšanas brīža vai 5.(piektajā) darbdienā no Akta iesniegšanas dienas Pircējam, ja Līguma 3.6.punktā noteiktajā termiņā Pircējs nav parakstījis Aktu, kā arī nav nosūtījis Pārdevējam neparakstītu Aktu un atteikumu to parakstīt.

3.9. Pircējam nav tiesību lietot Preci līdz Preces pieņemšanai Līgumā noteiktajā kārtībā.

4. PUŠU TIESĪBAS UN PIENĀKUMI

4.1. Pircēja tiesības:

4.1.1.pārbaudīt Preces atbilstību visām Tehniskajā piedāvājumā minētajām prasībām;

4.1.2.pārbaudīt pārdotās Preces dokumentāciju un ražotāja garantijas nosacījumus;

4.1.3.pirms Preces pieņemšanas, ja Precei konstatētas nepilnības, sastādīt defektu aktu, kurā norādītas konstatētās nepilnības un termiņš to novēršanai;

4.1.4.pieņemot Preci, pieaicināt neatkarīgus ekspertus;

4.1.5.nepieņemt Preci, ja tā neatbilst Līguma noteikumiem vai Tehniskajam piedāvājumam.

4.2. Pircēja pienākumi:

4.2.1.pieņemt Preci, ja tā piegādāta saskaņā ar Līguma noteikumiem;

4.2.2.veikt maksājumus Līgumā noteiktajā kārtībā.

4.3. Pārdevēja tiesības:

4.3.1.saņemt samaksu par Preci, kas atbilst Līguma noteikumiem un Tehniskajam piedāvājumam.

4.4. Pārdevēja pienākumi:

4.4.1.saskaņā ar normatīvajiem aktiem veikt Preces nodošanu Pircējam;

4.4.2.samaksāt normatīvajos aktos noteiktos nodokļus un nodevas;

4.4.3.iepazīstināt Pircēju ar patiesu un pilnīgu informāciju par Preces kvalitāti, drošumu, ražotāja garantijas noteikumiem un tehniskās ekspluatācijas noteikumiem;

4.4.4.Līguma noteikumiem vai Tehniskajam piedāvājumam neatbilstošas Preces piegādes gadījumā apmainīt to pret jaunu, Pircēja prasībām atbilstošu Preci;

4.4.5.nodrošināt Pircējam iespēju veikt garantijas remontu Latvijas Republikas teritorijā.

5. PUŠU ATBILDĪBA

5.1. Ja Pārdevējs nepiegādā Preci Līguma 1.3.punktā noteiktajā termiņā, Pārdevējs maksā Pircējam līgumsodu 0,5% apmērā no Līguma summas ar PVN par katru kavējuma dienu.

5.2. Ja Pārdevējs Līguma 3.5.punktā un 4.4.4.apakšpunktā noteiktajā kārtībā un termiņā neapmaina nekvalitatīvo Preci pret jaunu vai nenovērš konstatētās nepilnības, Pārdevējs maksā līgumsodu 0,1% apmērā no Līguma summas ar PVN par katru kavējuma dienu.

5.3. Ja Pārdevējs vienpusēji atkāpjas no Līguma vai Pircējs Līgumā vai Latvijas Republikas normatīvajos aktos noteiktajā kārtībā izbeidz Līgumu Pārdevēja vainas dēļ:

5.3.1.Pārdevējs maksā Pircējam līgumsodu 10% (desmit procentu) apmērā no Līguma summas ar PVN;

5.3.2.Pārdevējs sedz zaudējumus, kas radušies Pircējam saistībā ar Līguma izbeigšanu.

5.4. Par Līgumā 2.1.punktā noteiktā maksājuma nokavējumu Pircējs maksā Pārdēvējam līgumsodu 0,5 % apmērā no nokavētā maksājuma summas ar PVN par katru kavējuma dienu.

5.5. Līguma 5.1., 5.2., un 5.4.punktos paredzētā līgumsoda samaksa neatbrīvo Puses no saistību izpildes pienākuma.

6. KVALITĀTE

6.1. Kvalitatīva Prece Līguma izpratnē ir Prece, kas atbilst Līguma noteikumiem, Tehniskajam piedāvājumam, Preces ražotāja standartiem un normatīvajos aktos noteiktām prasībām attiecībā uz Preces kvalitāti.

6.2. Pārdevējs garantē Preces kvalitāti **24** (divdesmit četru) **mēnešu** laikā no Preces pieņemšanas – nodošanas akta abpusējās parakstīšanas un nodrošina Pircējam iespēju veikt Preces garantijas remontu Latvijas Republikas teritorijā.

6.3. Garantijas termiņa laikā konstatētos Preces trūkumus vai bojājumus, ja tie nav radušies nepareizas ekspluatācijas vai bojāšanas rezultātā, Pārdevējs novērš par saviem līdzekļiem ar Pircēju saskaņotajos termiņos.

7. NEPĀRVARAMA VARA

7.1. Ja kāda no Pusēm nepilda savas līguma saistības nepārvaramas varas apstākļu dēļ, tā ir atbrīvojama no atbildības par Līguma neizpildi vai Līguma nepienācīgu izpildi.

7.2. Par nepārvaramas varas apstākļiem tiek atzīti jebkādi no attiecīgās Puses gribas neatkarīgi apstākļi (ja tā ir rīkojusies saprātīgi un godīgi), kuru rezultātā nav bijis iespējams pienācīgi izpildīt vai vispār izpildīt saistības un ja šos apstākļus nebija iespējams paredzēt ne vien attiecīgajai Pusei, bet jebkurai citai personai, kas darbojas vai darbotos attiecīgās Puses nozarē, kā arī, ja šos apstākļus nebija iespējams novērst ar saprātīgiem un godīgiem paņēmieniem.

7.3. Par nepārvaramas varas apstākļiem Līguma izpratnē netiek atzītas jebkāda veida ekonomiskās vai finanšu grūtības vai arī globālo vai lokālo ekonomikas procesu ietekme.

7.4. Par nepārvaramas varas apstākļu iestāšanos tai Pusei, kas uz tādiem atsaucas, ir jāziņo otrai Pusei rakstiski ne vēlāk kā 5 (piecu) dienu laikā no šo apstākļu iestāšanās vai uzsākšanās (rakstiskais paziņojums), bet dokumenti vai citi apliecinājumi, kas nepārprotami norāda uz nepārvaramas varas apstākļiem, iesniedzami otrai Pusei ne vēlāk kā 14 (četrpadsmit) dienu laikā no rakstiskā paziņojuma nosūtīšanas vai nodošanas dienas.

7.5. Ja Puse, kas atsaucas uz nepārvaramas varas apstākļiem, nav ievērojusi Līguma 7.4.punktā minētā paziņojuma un pierādījumu iesniegšanas kārtību, tās apgalvojumi par nepārvaramas varas apstākļiem nav ņemami vērā.

8. LĪGUMA TERMIŅŠ UN TĀ IZBEIGŠANA

8.1. Līgums stājas spēkā no tā parakstīšanas dienas un ir spēkā līdz pilnīgai Pušu saistību izpildei.

8.2. Pircējam ir tiesības ar vienpusēju paziņojumu izbeigt Līgumu, ja:

8.2.1.ir stājies spēkā tiesas spriedums par Pārdevēja atzīšanu par maksātnespējīgu;

8.2.2.Pārdevējs Līguma 3.5.punktā noteiktajā kārtībā nav novērsis trūkumus;

8.2.3.Pārdevējs kavē no Līguma izrietošo saistību izpildi vairāk par 20 (divdesmit) darbdienām.

8.3. Līguma 8.2.punktā noteiktajos gadījumos Līgums uzskatāms par izbeigtu 7.(septītajā) dienā pēc Pircēja paziņojuma par atkāpšanos (ierakstītā vēstulē) izsūtīšanas dienas. Šajā gadījumā Pārdevējs maksā Līgumā noteikto līgumsodu un atlīdzina visus radušos zaudējumus.

8.4. Līguma 8.2.punktā noteiktās tiesības Pircējs var izmantot tikai līdz brīdim, kad parakstīts Akts vai saskaņā ar Līguma noteikumiem uzskatāms, ka Prece ir pieņemta (tas ir, ja Līguma 3.6.punktā noteiktajā termiņā Pircējs nav parakstījis Aktu, kā arī nav nosūtījis Pārdevējam neparakstītu Aktu un atteikumu to parakstīt).

8.5. Līgums var tikt izbeigts pirms Līguma izpildes termiņa beigām Pusēm savstarpēji rakstveidā vienojoties.

8.6. Gadījumā, ja Pircējam netiek piešķirts Zivju fonda finansējums, kas padara par neiespējamu Līguma saistību izpildi no Pircēja puses, noslēgtais Līgums atzīstams par spēkā neesošu no tā noslēgšanas brīža, par ko tiek sastādīta attiecīgā Pušu vienošanās.

9. CITI NOTEIKUMI

9.1. Visas pretenzijas un strīdi, kas var rasties Līguma izpildes laikā, tiek risināti vispirms pārrunu ceļā, Pusēm vienojoties. Ja vienošanās netiek panākta, strīds tiek izšķirts tiesā Latvijas Republikas normatīvajos aktos noteiktajā kārtībā.

9.2. Līguma nosacījumi var tikt grozīti Pusēm savstarpēji vienojoties, rakstiski noformējot Līguma grozījumus, labojumus un papildinājumus, kas ir pievienojami Līgumam kā pielikumi un kļūst par Līguma neatņemamu sastāvdaļu. Grozījumus Līgumā izdara, ievērojot Publisko iepirkumu likuma 67.1 panta noteikumus.

9.3. Gadījumos, kas nav paredzēti Līgumā, Puses rīkojas saskaņā ar Latvijas Republikas spēkā esošajiem normatīvajiem aktiem.

9.4. Ja kādai no Pusēm tiek mainīts juridiskais statuss, Pušu amatpersonu paraksta tiesības, vai kādi Līgumā minētie Pušu rekvizīti, tālruņa, faksa numuri, elektroniskā pasta adreses, adreses u.c., tad tā nekavējoties rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā punktā minētie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.

9.5. Pušu reorganizācija vai to vadītāju maiņa nevar būt par pamatu Līguma izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību un saistību pārņēmējam. Puses brīdina par šādu apstākļu iestāšanos vienu mēnesi iepriekš.

9.6. Korespondence, kas saistīta ar Līguma izpildi, ir iesniedzama rakstiski latviešu valodā Līgumā norādītajās Pušu adresēs un uzskatāma par saņemtu:

9.6.1.paziņojumā par pasta sūtījuma izsniegšanu norādītajā dienā vai septītajā dienā pēc nodošanas pastā, ja tā tiek izsūtīta ar ierakstītu pasta sūtījumu. Šaubu gadījumā sūtītājam jāpierāda, kad sūtījums nodots pastā. Ja adresāts apgalvo, ka viņš pastā nodoto sūtījumu nav saņēmis, viņam šis apgalvojums jāpamato, minot ticamus iemeslus;

9.6.2.dienā, kad korespondence nodota saņēmējam, ja tā nodota personīgi pret parakstu;

9.6.3.faksa nosūtīšanas dienā, ja korespondence tiek nosūtīta pa faksu;

9.6.4.e-pasta nosūtīšanas dienā, ja korespondence tiek nosūtīta pa elektronisko pastu.

9.7. Pārdevējs un Pircējs visā Līguma darbības laikā apņemas nodrošināt iespēju saņemt korespondenci Līgumā norādītajās adresēs un uzņemas visus riskus, sakarā ar jebkādām korespondences saņemšanas grūtībām vai neiespējamību.

9.8. Kontaktpersona no Pircēja puses.

9.9. Kontaktpersona no Pārdevēja puses.

9.10. Ja kāds no Līguma noteikumiem kāda iemesla dēļ zaudē spēku, tas neietekmē citus Līguma noteikumus, kas paliek spēkā.

9.11. Pusēm ir tiesības izvirzīt pretenzijas viena otrai par Līgumā noteikto saistību neizpildi, tajā skaitā, pieprasīt zaudējumu atlīdzību, līgumsodus, nosūtot rakstveida pretenziju par Līgumā noteikto saistību neizpildi. Otrai Pusei 7 (septiņu) darbdienu lakā no rakstveida pretenzijas saņemšanas dienas jānovērš pretenzijā norādīts pārkāpums vai jāsniedz pamatoti iebildumi par saistību neizpildes iemesliem.

9.12. Līgums sastādīts latviešu valodā uz 5 (piecām) lapām 2 (divos) identiskos eksemplāros. Pircējam un Pārdevējam tiek nodots pa vienam Līguma eksemplāram, abiem Līguma eksemplāriem ir vienāds juridisks spēks.

9.13. Līgumam tiek pievienoti šādi pielikumi – kopā uz 3 (trim) lapām:

9.13.1.Pielikums Nr.1 „Tehniskais piedāvājums“ – uz 2 (divām) lapām;

9.13.2.Pielikums Nr.2 „Finanšu piedāvājums“ – uz vienas lapas.

10. PUŠU REKVIZĪTI UN PARAKSTI

PIRCĒJS: PĀRDEVĒJS:

**Rēzeknes novada pašvaldībaSIA „Diference”**